Georg Sommer

Georg Sommer (18. märts 1869 Riia – 28. veebruar 1936 Tallinn) oli Eesti majandustegelane.

Georg Sommer sündis Riias õlletehase omaniku pojana. Lõpetas Riia kaubanduskooli, aastatel 1885–1898 töötas Riias erinevates ettevõtetes, sealhulgas Thalheimi lakivabrikus. Aastatel 1898–1901 oli Tallinnas Dvigateli tehase peakassahoidja, 1901–1903 F. Viegandi masinatehase juhatuse volinik. 1903. aastast oli ta Kohila paberivabriku asjaajaja, 1907. aastast Kohila paberivabriku kaubandusdirektor, 1912. aastast juhatuse liige ja direktor. Ta oli ka Kohila paberivabriku osanik.Dir. Georg Sommer †. Päewaleht, 29. veebruar 1936Kohila paberivabriku dir. Sommer suri. Uus Eesti, 29. veebruar 1936

Tema juhtimisel kujunes Kohila paberivabrik tollel ajal moodsa sisseseadega tööstuseks ja laiendas turgu. Sommeri algatusel parandati tööliste elamistingimusi ja ehitati kortermaju.Suri Kohila paberivabriku direktor G. Sommer. Waba Maa, 29. veebruar 1936 1911. aastal asutas ta vabriku töötajate laste jaoks lasteaiarühma.Saja-aastase lasteaia lugu. Nädaline, 23. detsember 2011

1920. aastast oli ta Eestimaa Tööstuse ja Kaubanduse Panga nõukogu liige.

Tunnustus
Karutapja ordeni III järk

Viited

Kategooria:Eesti majandustegelased
Kategooria:Karutapja ordeni kavalerid
Kategooria:Sündinud 1869
Kategooria:Surnud 1936